દાખલા તરીકે, You&Me, Princes, Always વગેરે વગેરે. અહીં વધુ એક ઓપ્શન એ છે કે તમે સોનામાં કે વ્હાઇટ ગોલ્ડ અથવા તો પ્લેટિનમમાં પણ તમને ગમતા કેપ્શન કંડારાવી શકો. એક કિસ્સો યાદ આવે છે ને… એક વ્યક્તિ કે જેણે 5 વર્ષ સુધી હંમેશા પોતાની પ્રિયતમાને સાથ આપ્યો. બધી તકલીફોમાં બધી મુશ્કેલીમાં. દરેક વખતે તેની પ્રિયતમા જ્યારે Thank you કહીને આભાર વ્યક્ત કરતી, ત્યારે તે હંમેશા જવાબમાં માત્ર Always એટલુ જ કહેતો. પ્રિયતમા પણ તેના આ Alwaysમાં તેના પ્રેમને અનુભવવા લાગી હતી. જ્યારે બધુ સમુસુતરુ પાર ઉતર્યુ અને બંનેના લગ્ન થઇ ગયા. ત્યારે એ વ્યક્તિએ પોતાની પત્ની બનેલી પ્રિયતમાને પ્લેટિનમનું એક બ્રેસલેટ આપ્યુ જેમાં લખ્યુ હતુ Always. જી હા માત્ર Always. આ એક શબ્દ કે જેના પર વર્ષો સુધી તેમનો પ્રેમ ટક્યો હતો અને પાંગર્યો પણ હતો. Always લખેલા એ બ્રેસલેટ જોઇને તેની પ્રિયતમા પણ ભાવુક થઇ ગઇ. વર્ષોના વહાણા વાયા છતાં જ્યારે પણ તે એ બ્રેસલેટ જુએ ત્યારે તેને એ વાત યાદ આવી જાય કે એ કેટલી લકી છે કારણ કે એને નિસ્વાર્થ પ્રેમ કરનાર પાત્ર મળ્યુ છે. આવા તમારા પણ જો કોઇ કિસ્સા હોય, તો એક શબ્દથી તમે પણ એ મોમેન્ટ જીવંત રાખી શકો. આવુ જ કોઇ કેપ્શન તમે પણ ચુઝ કરી શકો. એક શબ્દ જેમાં આખી જીંદગીનો સાર આવી જાય તેવા શબ્દની કેપ્શન જ્વેલરી બનાવીને તમે વારંવાર તે શબ્દ થકી જીવનનો સાર યાદ કરી શકો. એ પળ યાદ કરી શકો જેમાં આખુ જીવન સમાયું હતુ. અને તેને વાગોળીને જીવનનો આનંદ માણી શકો છો.